Ferjeselskapet MRF fikk en serie større FOF-ferjer bygd for værutsatte fergestrekninger; disse var 50-bilers ferjer av noe varierte størrelse med lukket forskip, salong på båtdekket og rommelig bildekk med plass for mellom 45 og 60 personbiler. Disse var «Hjørungavåg» (omdøpt til «Bolsøy») i 1971, «Veøy» i 1974 og «Tustna» i 1977. «Veøy» som den største er 75 meter lang og 12 meter bred med kapasitet for 60 biler, senere redusert til 42 biler. Alle tre fjordfergene har felles design med falsk skorstein forut for midtskipet og sideskorsteiner akterut, selv om «Tustna» er 56,3 meter lang og «Bolsøy» er 68 meter lang.